nahid-hub/BLUGE-bengali-wikipedia-section-title-prediction huggingface dataset:
পার্বতী হিন্দুদের প্রেম, উর্বরতা ও ভক্তির দেবী। তিনি শিষ্টতা ও নম্রতার প্রতিরূপ। তার প্রত্যেকটি দিক ভিন্ন ভিন্ন নাম দিয়ে প্রকাশ করা হয়। "পার্বতী" শব্দের অর্থ "পর্বতের কন্যা"। পর্বতের রাজা হিমালয়ের কন্যা বলে তাকে পার্বতী বলা হয়। হিমালয় কন্যা হিসেবে তার অন্য নাম "শৈলজা", "অদ্রিজা", "নগজা", "শৈলপুত্রী", "হৈমবতী", "গিরিজা" বা "গিরিজাপুত্রী"। কখনও কখনও তাকে "পবিত্রা"ও বলা হয়। লক্ষ্মী ও সরস্বতীর সাথে পার্বতীকে একত্রে ত্রয়ীদেবী বলা হয়।

পার্বতী হলেন শিবের স্ত্রী এবং আদি পরাশক্তির এক পূর্ণ অবতার। কোনো কোনো সম্প্রদায়ে তাঁকে বিষ্ণুর ভগিনী মনে করা হয়। তাঁর অনেক বৈশিষ্ট্য এবং দিক রয়েছে। তিনি হিন্দুধর্মে মাতৃদেবী এবং গণেশ ও কার্তিকের মা।

তাঁর শতাধিক নামের মধ্যে অন্যতম উমা ও অপর্ণা। তিনি "গৌরী" নামেও পরিচিত। অন্যান্য দেবীরা তাঁর অংশ থেকে জাত, বা তাঁর অবতার। কয়েকটি প্রাচীন ধর্মগ্রন্থে দাক্ষায়ণীকে উমা বলা হলেও, রামায়ণে পার্বতীকেই উমা বলা হয়েছে। "হরিবংশে" পার্বতীকে প্রথমে "অপর্ণা" বলে, পরে "উমা" বলা হয়েছে। অপর্ণা শব্দের অর্থ, যিনি ঘোর তপস্যা করেছেন। পার্বতীর মা মেনকা তার তপস্যা দেখে বলেছিলেন, "উ মা" (আর না)। সেই থেকে পার্বতীর অপর নাম উমা। অন্যদিকে পার্বতী একসঙ্গে "গৌরী" (গৌরবর্ণা দেবী) এবং "কালী" বা "শ্যামা" (কৃষ্ণবর্ণা দেবী) নামে অভিহিত হন। কারণ, তিনি শান্ত স্ত্রী উমা। কিন্তু বিপদের সময় ভয়ংকরী কালী দেবীতে রূপান্তরিত হন। এই দুই পরস্পর বিপরীত রূপ পার্বতীর দুই রকম প্রকৃতির কথা নির্দেশ করে। আবার "কামাক্ষ্মী" রূপে তিনি ভক্তির দেবী।

রিতা গ্রোস উল্লেখ করেন, ভারতের পুরাণে শুধুমাত্র আদর্শ স্ত্রী ও মা হিসেবে পার্বতীর দৃশ্য মেয়েলি ক্ষমতার অসম্পূর্ণ প্রতীকীবাদ হিসেবে বিবেচিত হয়। অন্যান্য দেবীর সঙ্গে পার্বতী বিস্তৃত পরিসর সাংস্কৃতিক উদ্দেশ্য এবং কার্যক্রমে জড়িত। হিন্দু সাহিত্যে মাতৃত্ব এবং নারীর যৌনতা সাথে তার যোগসূত্র কেবল মেয়েলিপনায় সীমাবদ্ধ নয়। তিনি দুর্গা কর্তৃক সামঞ্জস্যপূর্ণ হন, যিনি নারীত্বের সাথে আপোষ না করেও সক্ষম। পার্বতীর অনেক দিক উল্লেখ করে যে, নারীত্ব বিশ্বজনীন এবং তাকে লিঙ্গভেদে সংকীর্ণ করা যায় না।

হিন্দু বিশ্বাস অনুযায়ী, পার্বতী মহাশক্তি ও শিবের ক্ষমতার উৎস হিসেবে বিবেচিত হন এবং তিনি একটি বন্ধনের কারণ যা সকল সত্তার যোগসূত্ররূপে বিরাজমান। তার এবং তার পতি শিবের সাধারণ প্রতীক যথাক্রমে যোনী এবং লিঙ্গ। প্রাচীন সাহিত্যে যোনীকে গর্ভরূপে চিহ্নিত করা হয় এবং যোনী-লিঙ্গের সঙ্গম সঞ্জীবনী শক্তি নির্দেশ করে। সাধারণত শিবলিঙ্গ হিসেবে পরিচিত হলেও একইসাথে এটি যোনী ও লিঙ্গের প্রতীক।

ভারতীয় কিংবদন্তিতে দেবীকে আদর্শ স্ত্রী, মা এবং গৃহিণী হিসেবে চিত্রিত করা হয়েছে। ভারতীয় শিল্পকলায়, আদর্শ দম্পতির ধারণা শিব ও পার্বতী থেকে প্রাপ্ত। পার্বতীকে ব্যাপকভাবে প্রাচীন ভারতীয় সাহিত্যে পাওয়া যায়, এবং তার প্রাচীন ও মধ্যযুগীয় ভাষ্কর্য ও মূর্তি দক্ষিণ এশিয়া ও দক্ষিণ-পূর্ব এশিয়ার অনেক মন্দিরে পাওয়া য়ায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. দুর্গা ও কালী
titleC. পার্বতী
titleD. তন্ত্র ও দেবী
উত্তর: titleC
স্বামীজি ভগ্ন স্বাস্থ্য সত্ত্বেও পুনরায় ১৮৯৯ খ্রিষ্টাব্দের জুন মাসে পাশ্চাত্যের উদ্দেশ্যে যাত্রা করেন। তার সঙ্গী ছিলেন ভগিনী নিবেদিতা এবং স্বামী তুরিয়ানন্দ। তিনি স্বল্প সময় ইংল্যান্ডে অবস্থান করার পর যুক্তরাষ্টে যান। তার এই ভ্রমণকালে তিনি সানফ্রান্সিসকো ও নিউইয়র্কে বেদান্ত সোসাইটি প্রতিষ্ঠা করেন। তিনি এক সহৃদয় আমেরিকান ভক্তের নিকট থেকে পাওয়া ১৬০ একর জমিতে (০.৬৫ বর্গ কিমি) ক্যালিফোর্ণিয়ায় "শান্তি আশ্রম" প্রতিষ্ঠা করেন। পরবর্তীতে তিনি ১৯০০ খ্রিষ্টাব্দে প্যারিসে ধর্ম মহাসভায় যোগ দেন। "লিঙ্গ" পূজা ও ভাগবদ্গীতার যথার্থতা সম্পর্কিত বিবেকানন্দের পাণ্ডিত্যপূর্ণ প্রকাশের জন্য প্যারিস বক্তৃতা স্মরণীয়। প্যারিস থেকে স্বল্প সময়ের জন্য তিনি ভ্রমণ করেন ব্রিটানি, ভিয়েনা, ইস্তানবুল, এথেন্স এবং মিশর। এই সময়ের বেশির ভাগ অংশে তিনি ছিলেন বিখ্যাত চিন্তাবিদ জুলস বয়েসের অতিথি, ১৯০০ খ্রিষ্টাব্দের ৯ ডিসেম্বর কলকাতায় ফিরে আসার পূর্ব পর্যন্ত।

মায়াবতী বিবেকানন্দ বেলুড় মঠের অদ্বৈত আশ্রমে স্বল্প সময় অতিবাহিত করেন, যেখানে তিনি শেষ দিন পর্যন্ত তিনি বেলুড় মঠে অবস্থান করে রামকৃষ্ণ মিশন ও মঠের কাজ এবং ইংল্যান্ড ও আমেরিকার কাজ দেখাশোনা করে অতিবাহিত করেন। তার অনেক দর্শনার্থী ছিল, যাদের মধ্যে উচ্চবিত্ত এবং রাজনীতিবিদেরাও ছিলেন। ১৯০১ খ্রিষ্টাব্দের ডিসেম্বরে তাকে দেখতে আসেন লোকমান্য তিলকসহ ভারতীয় জাতীয় কংগ্রেসের নেতৃস্থানীয়রা। জাপানের ধর্ম মহাসভায় যোগ দেওয়ার জন্য তিনি ১৯০১ খ্রিষ্টাব্দের ডিসেম্বরে আমন্ত্রণ পেয়েছিলেন, যদিও অধোগামী স্বাস্থ্যের কারণে বিবেকানন্দ তাতে যোগ দিতে ব্যর্থ হন। তার শেষ দিনগুলিতে তিনি বোধগয়া ও বারাণসী তীর্থ করেন। ভগ্ন স্বাস্থ্য (এজমা, ডায়াবেটিস এবং দীর্ঘস্থায়ী নিদ্রাহীনতা অন্তর্ভুক্ত) তার কার্যকলাপ সঙ্কুচিত করে তোলে।

সঠিক অনুচ্ছেদ শিরোনাম কোনটি?
titleA. দ্বিতীয় পাশ্চাত্য ভ্রমণ
titleB. বক্তৃতা
titleC. পশ্চিম ভারত
titleD. ভারতে প্রত্যাবর্তন
উত্তর: titleA
ভৌতভাবে মুঘল দরবারের জেনানা ব্যতিক্রমী বিলাসবহুল অবস্থা নিয়ে গঠিত ছিল, বিশেষত রাজকন্যারা এবং উচ্চপদস্থ ব্যক্তির সাথে যুক্ত মহিলাদের জন্য। মহিলাদের কোয়ার্টারে প্রবেশের ক্ষেত্রে চূড়ান্ত বিধিনিষেধের কারণে তাদের বর্ণনার খুব কম নির্ভরযোগ্য তথ্যই পাওয়া যায়। তবুও, আধুনিক বিদ্বানরা আদালতের রেকর্ড এবং মুগল আমলের সমকালীন ভ্রমণকেন্দ্রগুলি পর্যালোচনা করে নারীদের আবাসন, পুকুর, ঝর্ণা ও উদ্যান সরবরাহের বিবরণ দিয়েছিলেন। প্রাসাদগুলি আয়না, চিত্রশিল্প এবং মার্বেল দ্বারা সজ্জিত ছিল। শাহজাহান ও মমতাজ মহলের কন্যা জাহানারার কক্ষ মূল্যবান গালিচাসজ্জিত ছিল। আদালতের জীবনের চিত্রায়িত অন্যান্য সুযোগ-সুবিধার মধ্যে রয়েছে প্রবাহিত জল এবং সূক্ষ্ম উদ্যান। 

সঠিক অনুচ্ছেদ শিরোনাম কোনটি?
titleA. পর্দা মেনে চলা
titleB. আবাসিক জনসংখ্যা
titleC. মুঘল দরবারের জীবন
titleD. প্রশাসন
উত্তর: titleC
বৈদিক যুগের অন্যান্য সাহিত্যের মতো "ঈশোপনিষদ্‌" গ্রন্থের সঠিক সময়কালও অজ্ঞাত। এই নিয়ে গবেষকদের মতে মতভেদ আছে। প্রত্যেকটি মতই অপর্যাপ্ত প্রমাণ, ধারণার বিবর্তন-সংক্রান্ত অনুমান এবং কোন দর্শন কোন দর্শনের উপর প্রভাব বিস্তার করেছিল, সেই সংক্রান্ত অনুমানের উপর নির্ভরশীল।

রিচার্ড কিং প্রমুখ বৌদ্ধধর্ম বিশারদগণ "ঈশোপনিষদ্‌" গ্রন্থের সময়কাল নির্ধারণ করেছেন আনুমানিক খ্রিস্টপূর্ব ১ম সহস্রাব্দের দ্বিতীয়ার্ধ। তাদের মতে, এই গ্রন্থ প্রথম বৌদ্ধ পালি "তিপিটক" গ্রন্থের পরে রচিত হয়।

স্টিফেন ফিলিপস প্রমুখ হিন্দুধর্ম বিশারদগণ আধুন গবেষকদের মতভেদের কথা উল্লেখ করেছেন। তার মতে, "ঈশোপনিষদ্‌" সম্ভবত প্রাচীনতম উপনিষদ্‌গুলির অন্যতম এবং খ্রিস্টপূর্ব ১ম সহস্রাব্দের প্রথম ভাগে রচিত হয়। তার মতে, এই গ্রন্থটি "বৃহদারণ্যকোপনিষদ্‌" ও "ছান্দোগ্যোপনিষদ্‌" গ্রন্থদ্বয়ের পরে এবং "তৈত্তিরীয়োপনিষদ্‌", "ঐতরেয়োপনিষদ্‌", "কৌষিতক্যুপনিষদ্‌", "কেনোপনিষদ্‌", "কঠোপনিষদ্‌", "মুণ্ডকোপনিষদ্‌", "প্রশ্নোপনিষদ্‌", "শ্বেতাশ্বেতরোপনিষদ্‌" ও "মৈত্রয়নীয়োপনিষদ্‌" গ্রন্থের আগে তথা প্রাচীনতম বৌদ্ধ পালি ও জৈন ধর্মগ্রন্থগুলির আগে রচিত হয়।

আগে ১৯শ ও ২০শ শতাব্দীর গবেষকরা একইভাবে নিজেদের মধ্যে ভিন্নমত পোষণ করতেন। তারা এই উপনিষদ্‌টিকে প্রাচীনতম অথবা মধ্যকালীন উপনিষদ্‌ বলে উল্লেখ করেছিলেন। উদাহরণস্বরূপ, পল ডুসেন বলেছেন যে, "ঈশোপনিষদ্" প্রাচীন গদ্য উপনিষদ্গুলির ("বৃহদারণ্যকোপনিষদ্", "ছান্দোগ্যোপনিষদ্", "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্" ও "কেনোপনিষদ্") পরে রচিত হয়। এই উপনিষদ্‌ রচনার যুগেই ছন্দোময় কাব্যিক উপনিষদ্‌গুলি রচিত হয়েছিল। তিনি আরও বলেছেন, "ঈশোপনিষদ্" রচনার পরেই অন্যান্য গদ্য উপনিষদ্গুলি ("প্রশ্নোপনিষদ্", "মৈত্রয়নীয়োপনিষদ্‌", "মাণ্ডুক্যোপনিষদ্" ও সকল উত্তর-বৈদিক যুগীয় উপনিষদ্গুলি) রচিত হয়।

উইন্টারনিটজ্‌ বলেছেন যে, "ঈশোপনিষদ্" সম্ভবত প্রাক-বৌদ্ধযুগের রচনা। এই যুগেই "কঠোপনিষদ্", "শ্বেতাশ্বেতরোপনিষদ্", "মুণ্ডকোপনিষদ্" ও "প্রশ্নোপনিষদ্" রচিত হয়। তবে "বৃহদারণ্যকোপনিষদ্", "ছান্দোগ্যোপনিষদ্", "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্" ও "কেনোপনিষদ্" – এই গদ্য উপনিষদ্গুলির পরেই "ঈশোপনিষদ্" রচিত হয়। তার মতে, "ঈশোপনিষদ্" গ্রন্থটি "মৈত্রয়নীয়োপনিষদ্‌" ও "মাণ্ডুক্যোপনিষদ্" প্রভৃতি বুদ্ধ-পরবর্তী যুগের উপনিষদ্গুলির আগে রচিত হয়েছিল।

রাণাডে বলেছেন যে, "ঈশোপনিষদ্" ও "কেনোপনিষদ্" কালপঞ্জি অনুসারে দ্বিতীয় গোষ্ঠীর উপনিষদ্। এদুটি প্রথম গোষ্ঠীর উপনিষদ্ "বৃহদারণ্যকোপনিষদ্" ও "ছান্দোগ্যোপনিষদ্" গ্রন্থদুটির পরে এবং "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্", "কঠোপনিষদ্", "মুণ্ডকোপনিষদ্", "শ্বেতাশ্বেতরোপনিষদ্", "প্রশ্নোপনিষদ্‌", "মাণ্ডুক্যোপনিষদ্" ও "মৈত্রয়নীয়োপনিষদ্‌" গ্রন্থগুলির আগে রচিত হয়।

সঠিক অনুচ্ছেদ শিরোনাম কোনটি?
titleA. কালপঞ্জি
titleB. বিন্যাস
titleC. প্রতিক্রিয়া
titleD. বহিঃসংযোগ
উত্তর: titleA
১৯০২ সালে, পিয়ার্স মনোপ্লেইনে একটি ফ্ল্যাট-টুইন ইঞ্জিন চালিত হয়েছিল। ফ্ল্যাট ইঞ্জিন ব্যবহার করার জন্য প্রথমে বাণিজ্যিকভাবে উৎপাদিত বিমানগুলির মধ্যে ১৯০৯ স্যান্টোস-ডুমন্ট_ডেমোসেল বিমান রয়েছে, যা বক্সার-টুইন ইঞ্জিন দ্বারা চালিত ছিল।

বেশ কয়েকটি বক্সার-ফোর ইঞ্জিন বিশেষত হালকা বিমানের জন্য তৈরি করা হয়েছে। বেশ কয়েকটি নির্মাতারা ১৯৩০ এবং ১৯৪০ এর দশকে বক্সার-সিক্স বিমান ইঞ্জিন তৈরি করেছিলেন।

দ্বিতীয় বিশ্বযুদ্ধের সময়, "রিডেল স্টার্টার" নামে পরিচিত বক্সার-টুইন ইঞ্জিনগুলি জুনকার জুমো ০০৪ এবং বিএমডাব্লু ০০৩ এর মতো প্রাথমিক জার্মান জেট ইঞ্জিনগুলির জন্য স্টার্টার মোটর হিসাবে ব্যবহৃত হয়েছিল। নরবার্ট রিডেল ডিজাইন করেছেন, এই ইঞ্জিনগুলির খুব ওভারসোয়ার স্ক্রোক অনুপাত ২:১ রয়েছে যাতে তারা টারবাইন সংকোচকের কেন্দ্রে ফিট করতে পারে। 

সঠিক অনুচ্ছেদ শিরোনাম কোনটি?
titleA. ১৮০-ডিগ্রি ভি ইঞ্জিন
titleB. মোটরসাইকেলের ব্যবহার
titleC. ইতিহাস
titleD. বিমানে ব্যবহার
উত্তর: titleD
কোজেডস রাজ্যের টিনাকুইলো এলাকায় জন্মগ্রহণকারী সিলিয়া ফ্লোরেস নাম্নী এক আইনজীবি ও রাজনীতিবিদকে মাদুরো বিয়ে করেন। ফিফথ রিপাবলিক মুভমেন্ট (এমভিআর)-এর রাজনীতিবিদ হিসেবে ফ্লোরেসকে মাদুরো আগস্ট, ২০০৬ সালে জাতীয় পরিষদের স্পিকাররূপে নিযুক্ত করেন। তিনি হচ্ছেন ভেনেজুয়েলার প্রথম নারী, যিনি ২০০৬ থেকে ২০১১ মেয়াদে জাতীয় পরিষদে সভাপতিত্ব করেছেন। বর্তমানে ফ্লোরেস ভেনেজুয়েলার অ্যাটর্নি জেনারেল হিসেবে কাজ করছেন। মাদুরো-ফ্লোরেস দম্পতিকে ভেনেজুয়েলার সবচেয়ে শক্তিশালী দম্পতিরূপে চিহ্নিত করা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. রাষ্ট্রপতি নির্বাচন, ২০১৩
titleD. রাজনৈতিক জীবন
উত্তর: titleA
পিতা চাঘরাই বেগের মৃত্যুর(১০৫৯ খ্রিষ্টাব্দ) পর তিনি খোরাসানের শাসক হন। তার চাচা তুঘরিল বেগের মৃত্যুর পর আল্প আরসালানের ভাই সুলাইমান তুঘরিল বেগ এর উত্তরাধিকারী হন। আরসালান ও আরেক চাচা কুতালমিশের মধ্যে এই উত্তরাধিকার নিয়ে লড়াই হয়। আল্প আরসালান কুতালমিশকে পরাজিত করেন এবং ১০৬৪ সালের ২৭ এপ্রিল মহান সেলজুক রাজবংশের সুলতান হন এবং আমুদরিয়া থেকে টাইগ্রিস পর্যন্ত পারস্যের একচ্ছত্র সম্রাট হিসেবে আত্মপ্রকাশ করেন।

আল্প আরসালান তার উজির নিজামুল মুলকের সাহচর্যে রাজ্যপরিচালনা করতেন। নিযামুল মুলক মুসলিম ইতিহাসের অত্যন্ত গুরুত্বপূর্ণ একজন ব্যক্তি। আল্প আরসালান তার সন্তান প্রথম মালিক শাহকে উত্তরাধিকারী ঘোষণা করেন। কাপাডোকিয়ার রাজধানী কায়সারিয়া মাযাকা দখল করার উদ্দেশ্যে তার বাহিনী ইউফ্রেটিস পার হয়ে শহর আক্রমণ করে। সুলতান স্বয়ং বাহিনীর নেতৃত্ব দেন। এরপর তিনি আর্মেনিয়া ও জর্জিয়ার দিকে অগ্রসর হন এবং ১০৬৪ সালে এই দুই অঞ্চল জয় করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. বাইজেন্টাইন প্রতিরোধ
titleC. রাষ্ট্রীয় কাঠামো
titleD. কর্মজীবন
উত্তর: titleD
রাজগণিতবিদ হিসেবে কেপলারের প্রধান কাজ ছিল সম্রাটকে জ্যোতিষতাত্ত্বিক উপদেশ দেয়া। সমসাময়িক জ্যোতিষীরা যে একেবারে ভবিষ্যৎ এবং স্বর্গীয় ঘটনাবলির খুঁটিনাটি ভবিষ্যদ্বাণী করতেন তা কেপলারের ঠিক পছন্দ ছিল না। নিখুঁত ভবিষ্যদ্বাণীর প্রতি হয়ত তার অতোটা বিশ্বাস ছিল না। কিন্তু এমনিতে ট্যুবিঙেনে অধ্যয়নের সময় থেকেই সহপাঠী, বন্ধু-বান্ধব ও পরিবার-পরিজন ও পৃষ্ঠপোষকদের রাশিচক্র গণনা করেছেন। মিত্রপক্ষ এবং বিদেশী শক্তিগুলোর রাশিচক্র গণনা করে তাদের ভবিষ্যৎ হালচাল ব্যাখ্যার পাশাপাশি সম্রাট কেপলারের কাছে রাজনৈতিক পরামর্শও চাইতেন। অবশ্য এসব ক্ষেত্রে কেপলারের পরামর্শ যতোটা না রাশিচক্র দ্বারা নিয়ন্ত্রিত ছিল তার চেয়ে অনেক বেশি ছিল সাধারণ বুদ্ধিনির্ভর। রুডলফ তার দরবারের অনেক বুদ্ধিজীবীদের কাজকর্মের ব্যাপারে ব্যক্তিগত আগ্রহ পোষণ করতেন। আলকেমীদের কাজকর্ম এবং ভৌত জ্যোতির্বিজ্ঞান বিষয়ে কেপলারের অগ্রগতি সম্পর্ক নিয়মিত খোঁজ-খবর রাখতেন।

সরকারিভাবে প্রাগে একমাত্র গ্রহণযোগ্য ধর্মীয় রীতি ছিল ক্যাথলিক এবং ইউট্রাকুইস্ট। কিন্তু রাজদরবারের সদস্য হওয়ার কারণে কেপলার তার লুথারান ধর্মীয় বিশ্বাস পালন করতে পারতেন। সম্রাট তার পরিবারের জন্য একটি সম্মানজনক ভাতার ব্যবস্থা করেছিলেন, কিন্তু রাজকোষ অনেক বড় হয়ে যাওয়ায় নানাবিধ সমস্যার মুখোমুখী হতে হতো এবং মাঝে মাঝেই আর্থিক প্রয়োজন মেটাতে সংগ্রাম করতে হতো তার। মূলত আর্থিক কষ্টের কারণেই বাড়িতে বারবারার সাথে তার সময় ভাল কাটতো না। এর সাথে ছিল সাময়িক অসুস্থতা। কিন্তু রাজদরবারে তার জীবন বেশ আনন্দের ছিল কারণ এখানে তিনি সেযুগের অন্য বিখ্যাত বুদ্ধিজীবীদের সাথে পরিচিত হতে পারতেন, এদের মধ্যে ছিলেন ইয়োহানেস মাতেউস ভাকার ফন ভাকেনফেল্‌স, ইয়োস্ট ব্যুর্গি, ডাভিড ফাব্রিকিউস, মার্টিন বাখাৎসেক, ইয়োহানেস ব্রেংগার এবং অন্যরা। ভাল পরিবেশ পেয়ে তার জ্যোতির্বিদ্যার কাজও দ্রুত এগুচ্ছিল।

সঠিক অনুচ্ছেদ শিরোনাম কোনটি?
titleA. ব্যক্তিগত ও রাজনৈতিক দুর্ভোগ
titleB. লিনৎস এবং অন্যত্র (১৬১২–১৬৩০)
titleC. ট্যুকো ব্রাহের সাথে
titleD. রুডলফ ২-এর উপদেষ্টা হিসেবে
উত্তর: titleD
১৯৭১ সালের স্বাধীনতা যুদ্ধে ব্যবহৃত পতাকার উপর ভিত্তি করে এই পতাকা নির্ধারণ করা হয়, তখন মধ্যের লাল বৃত্তে বাংলাদেশের মানচিত্র ছিল, পরবর্তীতে পতাকাকে সহজ করতেই, মানচিত্রটি বাদ দেয়া হয়। বাংলাদেশের জাতীয় পতাকা, জাপানের জাতীয় পতাকার সাথে মিল রয়েছে, কিন্তু পার্থক্য হচ্ছে বাংলাদেশের সবুজের স্থলে, জাপানীরা সাদা ব্যবহার করে। লাল বৃত্তটি একপাশে একটু চাপানো হয়েছে, পতাকা যখন উড়বে তখন যেন এটি পতাকার মাঝখানে দেখা যায়।

১৯৭০ সালের ৭ জুন তৎকালীন পূর্ব পাকিস্তানের রাজধানী ঢাকার পল্টন ময়দানে অনুষ্ঠিত ছাত্রদের এক সামরিক কুচকাওয়াজে বঙ্গবন্ধু শেখ মুজিবুর রহমানের অংশ গ্রহণের কথা ছিল। এই লক্ষ্যে ছাত্রদের নিয়ে একটি "জয়বাংলা" বাহিনী, মতান্তরে 'ফেব্রুয়ারি ১৫ বাহিনী' গঠন করা হয়। ছাত্র নেতারা এই বাহিনীর একটি পতাকা তৈরির সিদ্ধান্ত নেয়। এই লক্ষ্যে ১৯৭০ সালের ৬ জুন ঢাকা বিশ্ববিদ্যালয়ের সার্জেন্ট জহুরুল হক হলের (তৎকালীন ইকবাল হল) ১১৬ (বর্তমান ১১৭-১১৮) নং কক্ষে ছাত্রলীগ নেতা আ স ম আবদুর রব, শাহজাহান সিরাজ, কাজী আরেফ আহমেদ, মার্শাল মনিরুল ইসলাম পতাকার পরিকল্পনা নিয়ে বৈঠকে বসেন। এ বৈঠকে আরো উপস্থিত ছিলেন ছাত্রলীগ নেতা স্বপন কুমার চৌধুরী, জগন্নাথ বিশ্ববিদ্যালয়ের (তৎকালীন জগন্নাথ কলেজ) ছাত্রলীগ নেতা নজরুল ইসলাম, কুমিল্লা জেলা ছাত্রলীগের সাধারণ সম্পাদক ও কেন্দ্রীয় ছাত্রনেতা শিবনারায়ন দাশ, প্রকৌশল বিশ্ববিদ্যালয় ছাত্রলীগ সাধারণ সাধারণ সম্পাদক হাসানুল হক ইনু ও ছাত্রনেতা ইউসুফ সালাউদ্দিন আহমেদ।

সভায় কাজী আরেফের প্রাথমিক প্রস্তাবনার উপর ভিত্তি করে সবার আলোচনার শেষে সবুজ জমিনের উপর লাল সূর্যের মাঝে হলুদ রঙের বাংলার মানচিত্র খচিত পতাকা তৈরির সিদ্ধান্ত হয়। কামরুল আলম খান (খসরু) তখন ঢাকা নিউ মার্কেটের এক বিহারী দর্জির দোকান থেকে বড় এক টুকরো সবুজ কাপড়ের মাঝে লাল একটি বৃত্ত সেলাই করে আনেন; এরপর ইউসুফ সালাউদ্দিন আহমেদ ও হাসানুল হক ইনু প্রকৌশল বিশ্ববিদ্যালয়ের কায়েদে আজম হল (বর্তমানে তিতুমীর হল)-এর ৩১২ নং কক্ষের এনামুল হকের কাছ থেকে মানচিত্রের বই নিয়ে ট্রেসিং পেপারে আঁকেন পূর্ব পাকিস্তানের মানচিত্র। ছাত্রনেতা শিবনারায়ণ দাশ পরিশেষে তার নিপুন হাতে মানচিত্রটি লাল বৃত্তের মাঝে আঁকেন

১৯৭১ সালের ২রা মার্চে ঢাকা বিশ্ববিদ্যালয়ের বটতলায় বাংলাদেশের ইতিহাসে প্রথম জাতীয় পতাকা উত্তোলন করেছিলেন ছাত্র নেতা আ.স.ম. আব্দুর রব। তিনি সেই সময়ে ঢাকা বিশ্ববিদ্যালয়ের ছাত্র ইউনিয়নের ভাইস প্রেসিডেন্ট ছিলেন। পূর্ব পাকিস্তানের চিহ্ন চাঁদ তারা ব্যবহার না করার জন্য নতুন এই প্রতীক তৈরী করা হয়েছিল। সিআইএ ওয়ার্ল্ড ফ্যক্টবুক অনুযায়ী বাংলাদেশের সবুজ প্রকৃতি বুঝাতে পতাকায় সবুজ রং ব্যবহার করা হয়েছিল।

শেখ মুজিবুর রহমান মার্চ ২৩ তারিখে তার বাসভবনে, স্বাধীনতা ঘোষণার প্রাক্কালে পতাকা উত্তোলন করেছিলেন। পরবর্তীতে ১৯৭২ সালে শেখ মুজিবুর রহমানের সরকার শিবনারায়ণ দাশের ডিজাইনকৃত পতাকার মাঝে মানচিত্রটি বাদ দিয়ে পতাকার মাপ, রঙ ও তার ব্যাখ্যা সম্বলিত একটি প্রতিবেদন দিতে বলে পটূয়া কামরুল হাসানকে। কামরুল হাসান দ্বারা পরিমার্জিত রূপটিই বর্তমানে বাংলাদেশের জাতীয় পতাকা।

সঠিক অনুচ্ছেদ শিরোনাম কোনটি?
titleA. উত্তোলন
titleB. অর্ধনমিত
titleC. অফিসিয়াল বাসভবন
titleD. ইতিহাস
উত্তর: titleD
১৯৩৪ সালে ইংল্যান্ড ক্রিকেট দলের অস্ট্রেলিয়া ও নিউজিল্যান্ড সফরের মাধ্যমে প্রথমবারের মতো মহিলাদের আন্তর্জাতিক ক্রিকেট খেলা শুরু হয়। ২৮-৩১ ডিসেম্বর, ১৯৩৪ তারিখে অনুষ্ঠিত প্রথম টেস্ট খেলায় ইংল্যান্ড দল জয় তুলে নেয়। পরের বছর নিউজিল্যান্ড প্রথম টেস্ট খেলে। ১৯৬০ সালে পর্যন্ত কেবলমাত্র ঐ তিন দেশই মহিলাদের ক্রিকেটে একমাত্র টেস্টভূক্ত দল ছিল। এরপর দক্ষিণ আফ্রিকা ইংল্যান্ডের বিপক্ষে বেশ কয়েকটি খেলায় অংশ নেয়।

১৯৬২ সালে ইংল্যান্ডের প্রথম-শ্রেণীর দলগুলো সীমিত ওভারের খেলায় প্রথমবারের মতো অংশ নেয়। এর নয় বছর পর পুরুষদের ক্রিকেটে মেলবোর্ন ক্রিকেট গ্রাউন্ডে অস্ট্রেলিয়া ও ইংল্যান্ডের মধ্যে প্রথমবারের মতো একদিনের আন্তর্জাতিক খেলায় প্রতিদ্বন্দ্বিতা করে।

১৯৭১ সালে বিশিষ্ট ব্যবসায়ী স্যার জ্যাক হেওয়ার্ডের উদ্যোগে মহিলাদের বিশ্বকাপ প্রতিযোগিতা আয়োজনের ব্যাপারে আলাপ-আলোচনা শুরু হয়। বৈশ্বিক পরিমণ্ডলে বর্ণবৈষম্যবাদের জন্যে দক্ষিণ আফ্রিকা মহিলা দলকে প্রতিযোগিতায় অংশগ্রহণের জন্যে আমন্ত্রণ জানানো হয় নাই। অস্ট্রেলিয়া এবং নিউজিল্যান্ড - উভয়েই টেস্টখেলুড়ে দেশ হিসেবে প্রতিযোগিতায় অংশগ্রহণের জন্যে আমন্ত্রিত হয়। হেওয়ার্ড ইংল্যান্ডের নারীদের নিয়ে পূর্বে ওয়েস্ট ইন্ডিজ সফরের জন্যে পরিচালনাকারীর দায়িত্ব পান। এ অঞ্চল থেকে জ্যামাইকা এবং ত্রিনিদাদ ও টোবাগোকে আমন্ত্রণ জানানো হয়। সংখ্যা ঠিক রাখতে ইয়ং ইংল্যান্ড ও বিশ্ব একাদশ গঠন করা হয়। বিশ্ব একাদশে অন্তর্ভুক্তির জন্য পাঁচ দক্ষিণ আফ্রিকান নারী ক্রীড়াবিদকে অংশগ্রহণের জন্যে আমন্ত্রণ জানানো হলেও পরবর্তীকালে তা প্রত্যাহার করে নেয়া হয়।

সঠিক অনুচ্ছেদ শিরোনাম কোনটি?
titleA. ১০ম মহিলা বিশ্বকাপ ক্রিকেট, ২০১৩
titleB. প্রতিযোগিতার ধরন
titleC. ১ম মহিলা বিশ্বকাপ ক্রিকেট, ১৯৭৩
titleD. ইতিহাস
উত্তর: titleD
হাশেম আলী খান ১৮৮৮ সালের ২ ফেব্রুয়ারি বরিশাল বিভাগের পিরোজপুর জেলায় জন্মগ্রহণ করেন। তার পিতার নাম মৌলভী আরমান আলী খান এবং মায়ের নাম মোসাম্মৎ পেয়ারা বানু। ১৯৬০ সালে তিনি এন্ট্রিস পরীক্ষায় বৃত্তিসহ উত্তীর্ণ হন। বরিশাল জিলা স্কুলে পড়াশোনাকালীন সময়েই হাশেম আলী বঙ্গবঙ্গ রদের বিরুদ্ধে আন্দোলনে যোগ দেন। তিনি ১৯০৮ সালে এফএ (বর্তমানের উচ্চ মাধ্যমিক) পাশ করেন এবং ১৯১০ সালের স্নাতক সম্পন্ন করে ইসলামিয়া মাদ্রাসায় ভাইস-প্রিন্সিপাল হিসেবে কাজ শুরু করেন। ১৯১৩ সালে তিনি কলকাতার রিপন কলেজ থেকে বিএল পাশ করেন এবং আলিপুর আদালতে আইন পেশায় নিয়জিত হন। পরবর্তীতে তিনি বরিশালে আইন ব্যবসায় যুক্ত হন এবং বরিশাল বারে ১৯১৪-১৯৬২ সাল পর‌্যন্ত সদস্য হিসেবে কাজ করেন। 

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. ব্যক্তিগত জীবন
titleC. সম্মাননা
titleD. অন্যান্য কার্যক্রম
উত্তর: titleA
পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে ঢাকা মাদ্রাসা থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. জন্ম
titleB. শিক্ষাজীবন
titleC. মৃত্যু
titleD. কর্মজীবন
উত্তর: titleB
নিপার মালি থিয়েটারের নাট্য স্কুলে ভর্তি হন এবং এক মাস পরেই সেখান থেকে বাদ পড়েন। তার মায়ের সহায়তায় তিনি ফিলহার্মোনিক স্কুলে ভর্তি হন, সেখানে তিনি পরবর্তী কালে মস্কো আর্ট থিয়েটারের প্রতিষ্ঠাতা ভ্লাদিমির নেমিরভিচ-দানচেঙ্কোর শিক্ষার্থী ছিলেন। নেমিরভিচ-দানচেঙ্কো নিপার ও তার সমসাময়িক ভসেভলদ মেইয়েরহল্‌দকে কনস্তান্তিন স্তানিস্লাভ্‌স্কির সাথে পরিচয় করিয়ে দেন।

১৮৯৮ সালে স্তানিস্লাভ্‌স্কি ও নেমিরভিচ-দানচেঙ্কো মস্কো আর্ট থিয়েটার প্রতিষ্ঠা করলে নিপার এই দলের প্রথম ৩৯ জন সদস্যদের একজন ছিলেন। এই মঞ্চদলের প্রথম নাটক আলেক্সেই তলস্তয়ের "জার ফিওদর ইওনভিচ" দিয়ে তার মঞ্চনাটকে অভিষেক ঘটে। পরবর্তী কালে তিনি "দ্য সিগাল" (১৮৯৮) নাটকে আর্কাদিনা চরিত্রে; "আঙ্কল ভানিয়া" (১৮৯৯) নাটকের মস্কো প্রিমিয়ারে এলেনা চরিত্রে; এবং "থ্রি সিস্টার্স" (১৯০১) নাটকে মাশা চরিত্রে এবং "দ্য চেরি অরচার্ড" (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল "দ্য চেরি অরচার্ড" নাটকের ৩০০তম মঞ্চায়ন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রারম্ভিক জীবন
titleC. জীবনী
titleD. মৃত্যু
উত্তর: titleA
২০০০ সালে লাইব্রেরি অব লিভিং ফিলোসফার্স-এ একটি ভলিয়ুম তার নামে উৎসর্গ করা হয়। লুইস ই. হান, র‍্যান্ডাল ই. ওক্সিয়ের এবং লুসিয়ান স্টোনের সম্পাদনায় প্রায় এক হাজারেরও বেশি পৃষ্ঠার এই ভলিয়ুমটি "দ্য ফিলোসফি অফ সাইয়্যেদ হোসেইন নাসর" শিরোনামে প্রকাশ করা হয় যেখানে তিনি তার জীবন, দর্শন ও দার্শনিক ভাবনার বিকাশের উপর আলোকপাত করেছেন। ভলিয়ুমটিতে তেত্রিশ জন সমসাময়িক দার্শনিকের সমালোচনামূলক নিবন্ধ ও তার জবাব সংকলিত হয়েছে। তিনিই প্রথম মুসলিম ও নন-ওয়েস্টার্ন হিসেবে ১৯৮১ সালে এডিনবরা বিশ্ববিদ্যালয়ে মর্যাদাপূর্ণ গিফোর্ড লেকচার্স প্রদান করেছেন। নিউ ইয়র্ক স্টেট বিশ্ববিদ্যালয় প্রেস থেকে প্রকাশিত "নলেজ এন্ড দ্য স্যাক্রেড" নামক গ্রন্থটি তার গিফোর্ড লেকচার্স থেকে সংকলিত। তিনি আমেরিকান দার্শনিক জন ডুয়ি এবং ইংরেজ গণিতবিদ ও দার্শনিক আলফ্রেড নর্থ হোয়াইটহেড এর পরে তৃতীয় ব্যক্তি যিনি উল্লিখিত উভয় ধরনের সম্মাননা পেয়েছেন। এছাড়াও টেম্পল্টন ধর্ম ও বিজ্ঞান পুরস্কার, ব্রান্ডেইস বিশ্ববিদ্যালয় থেকে গিটলার পুরস্কার এবং যুক্তরাষ্ট্রের লিহাই বিশ্ববিদ্যালয় ও সুইডেনের উপশালা বিশ্ববিদ্যালয় থেকে সম্মানসূচক ডক্টরেট ডিগ্রী লাভ করেছেন। 

এছাড়া একাধিকবার জাতিসংঘে বক্তৃতার পাশাপাশি নাসর অসংখ্য আন্তর্জাতিক সম্মেলনে এবং ইউরোপ, এশিয়া ও আমেরিকার অসংখ্য বিশ্ববিদ্যালয়ে বিভিন্ন গুরুত্বপূর্ণ বিষয়ে বক্তৃতা করার সুযোগ পেয়েছেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. শিক্ষাজীবন
titleC. কর্মজীবন
titleD. প্রকাশনা ও গ্রন্থসমূহ
উত্তর: titleA
গুন্টুর জেলা চারটি রাজস্ব বিভাগে বিভক্ত। এগুলি হল: গুন্টুর, তেনালি, নরসরাওপেট ও গুরজলা। এই রাজস্ব বিভাগগুলি আবার ৫৭টি মণ্ডলে বিভক্ত। মণ্ডলগুলি ৫৭টি পঞ্চায়েত সমিতি, ৭১৪টি গ্রাম ও ১৪টি শহরে বিভক্ত। শহরগুলির মধ্যে ১টি পৌরসংস্থা, ১২টি পুরসভা ও ১টি সেন্সাস টাউন। ২০১৩ সালে গুরজলা রাজস্ব বিভাগটি গঠিত হয়েছে। গুন্টুর এই জেলার একমাত্র পৌরসংস্থা এবং বদ্দেশ্বরম সেন্সাস টাউনের মর্যাদাপ্রাপ্ত। পুরসভাগুলি হল মঙ্গলগিরি, সত্তেনপল্লি, তাডেপল্লি, তেনালি, পোন্নুর, বাপাটলা, রেপল্লি, নরসরাওপেট, চিলাকালুরিপেট, বিনুকোন্ডা, মাচেরলা ও পিডুগুরাল্লা।

সঠিক অনুচ্ছেদ শিরোনাম কোনটি?
titleA. মণ্ডল
titleB. ভূগোল
titleC. প্রশাসনিক বিভাগ
titleD. ধর্মস্থান
উত্তর: titleC
৬৩২ সালের সেপ্টেম্বরের মধ্যভাগে আবু বকর হুজায়ফা বিন মিহসানকে ওমানের বিদ্রোহীদের বিরুদ্ধে প্রেরণ করেন। এখানে ওমানের সংখ্যাগুরু গোত্র আজদ তাদের নেতা লাকিত বিন মালিকের অধীনে বিদ্রোহ করে। কিছু সূত্র মতে সেও নিজেকে নবী দাবি করে। হুজায়ফা ওমানে প্রবেশ করেন। লড়াইয়ের জন্য যথেষ্ট সেনা না থাকায় তিনি সাহায্যের জন্য অপেক্ষা করার সিদ্ধান্ত নেন এবং খলিফাকে এ ব্যাপারে চিঠি লেখেন। সেপ্টেম্বরের শেষভাগে খলিফা ইকরিমাকে তার সাহায্যার্থে পাঠান। ইকরিমা ইয়ামামা থেকে ওমানের দিকে যাত্রা করেন। তাদের সম্মিলিত বাহিনী দাবার যুদ্ধে লাকিত বিন মালিককে পরাজিত করে। লাকিত বিন মালিক যুদ্ধে নিহত হয়।

এরপর হুজায়ফা ওমানের গভর্নর নিযুক্ত হন এবং আইন শৃঙ্খলয়া পুনপ্রতিষ্ঠার কাজে নিয়োজিত হন। ইকরিমার কোনো প্রশাসনিক দায়িত্ব ছিল না। তিনি তার বাহিনী নিয়ে পার্শ্ববর্তী দাবা অঞ্চলে যান এবং আজদ গোত্রের যারা বিদ্রোহী ছিল তাদের পরাজিত করেন।

সঠিক অনুচ্ছেদ শিরোনাম কোনটি?
titleA. ওমান
titleB. ইয়েমেন
titleC. পূর্ব ঘটনা
titleD. পরবর্তী প্রভাব
উত্তর: titleA
রহমান রেডিও এবং টেলিভিশন অনুষ্ঠানের পরিচিত শিল্পীদের মধ্যে অন্যতম। তিনি বিভিন্ন রেডিও এবং টেলিভিশন অনুষ্ঠান যেমন বিবিসি রেডিও ২ এর কোর্টনি পাইন এর জাজ ক্রুসেড, বিবিসি রেডিও ৪ এর ওম্যানস আওয়ার, বিবিসি লন্ডনের নাউ ইজ দ্যা টাইম, আন্দ্রেয়া অলিভারের দ্যা সিলেক্টর, নর্দান ব্রডকাস্টিং ইন্টারনেট রেডিও, রেসোন্যান্স এফএম এবং মেরিডিয়ান টেলিভিশনের জস্য জুলিয়ান জোসেফের জ্যাজ সিরিজ অনুষ্ঠানে তিনি পিয়ানো বাজাতেন। তিনি বিবিসি ওয়ার্ল্ড সার্ভিস এবং বিবিসি রেডিও ৩ এর ইন টিউনের সরাসরি অনুষ্ঠানে তিনি অংশগ্রহণ করেছিলেন এবং এককভাবে পিয়ানো বাজান।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. রেডিও এবং টেলিভিশনে উপস্থিতি
titleD. সম্মাননা
উত্তর: titleC
২৬ বছর বয়সে শাসনকালের সূচনালগ্নে সুলাইমান (খালিদ এরগেঞ্চ) মহামতি আলেক্সান্ডারের থেকে শক্তিশালী সাম্রাজ্য প্রতিষ্ঠা করে অটোমান জাতিকে অপরাজেয় জাতি হিসেবে গড়ে তোলার সংকল্প করেন। তার ৪৬ বছরের শাসনকাল জুড়ে, পূর্ব ও পশ্চিমে সমসাময়িক মহান যোদ্ধা ও শাসক হিসেবে তার সুনাম ছড়িয়ে পড়ে। তার সঙ্গী ইব্রাহিম পাশাকে (ওকান ইয়ালাবিক) সাথে নিয়ে সুলেমান অগণিত যুদ্ধাভিযান জয় করেন। তিনি ইব্রাহিমকে তার ভাই, বন্ধু এবং উপদেষ্টা হিসেবে সম্মানিত করেন। ধারাবাহিকটিতে সুলায়মানের রাজনৈতিক শক্তি একীভূতকরণকে প্রদর্শন করা হয়েছে: ইব্রাহিম পাশাকে রাষ্ট্রের উজির হিসেবে নিযুক্তকরণ, সমস্ত সাম্রাজ্য জুড়ে আইনি শাসন পুনর্বহাল করা, বৈদেশিক কূটনৈতিকদের সঙ্গে সাক্ষাৎ, এবং যুদ্ধাভিযানের জন্য সেনাবাহিনী প্রস্তুতকরণ, এই সকল ঘটনাই রোমান সাম্রাজ্য এবং অটোমান সাম্রাজ্যের পারস্পারিক সম্পর্কের অবনতির পরিপ্রেক্ষিতে ঘটে।

ধারাবাহিকটিতে সম্রাট পরিবারের সদস্যদের পারস্পারিক সম্পর্ক, বিশেষ করে প্রণয়ী দীর্ঘসূত্রিতা এবং দ্বন্দ্বকে ফুটিয়ে তোলা হয়েছে। হুররেম সুলতান (মারিয়াম উজারলি) এবং সুলতানের বয়োজ্যেষ্ঠ পুত্রের মাতা মাহিদেরভান সুলতানের (নুর ফেত্তাখগ্লু) শত্রুতা এবং ওয়ালিদা হাফসা সুলতানের (নেবাহাত চেহরে) ভূমিকা; সুলতানের সন্তান গর্ভে ধারণ করে সুলতানের প্রিয়পাত্র হওয়ার মাধ্যমে হুররেম সুলতানের উত্থান, এবং সন্তান জন্মের পর প্রিয়পাত্রের অবস্থান হতে পতন এবং পরিণামস্বরূপ করুণার অবস্থানে ফেরত; সুলতানের ভগ্নি হেতিজা সুলতানের (সেলমা এরগেচ) সঙ্গে ইব্রাহিম পাশার প্রণয়, এবং আরও অনেক কিছু।

সঠিক অনুচ্ছেদ শিরোনাম কোনটি?
titleA. বিতর্ক
titleB. দৃশ্যপট
titleC. বাংলা ভাষায় সম্প্রচার
titleD. আন্তর্জাতিক সম্প্রচার
উত্তর: titleB